laion/Wikipedia-Exotic huggingface dataset:
Systematic Chaos

Systematic Chaos (אנגלית: כאוס שיטתי) הוא האלבום המלא התשיעי של להקת הפרוג מטאל האמריקאית דרים ת'יאטר, והראשון תחת חברת התקליטים Roadrunner Records. האלבום הופק על ידי חברי הלהקה מייק פורטנוי וג'ון פטרוצ'י, הוקלט מספטמבר 2006 עד פברואר 2007, עבר מיקס אחרון ב-14 בפברואר 2007 ויצא ב-5 ביוני 2007. יחד עם האלבום יצאה גם גרסת DVD הכוללת, בנוסף לאלבום הסאונד, גרסת סראונד 5.1 של האלבום, וקטע וידאו בן 90 דקות המכיל תיאור של שלבי הכנת האלבום. בריאיון לאתר Tama.com תיאר מייק פורטנוי את האלבום כ"כבד וטכני, עוצמתי ודינאמי - מכיל את כל האלמנטים שאנשים מצפים להם מאלבום של דרים ת'יאטר. כל הסגנונות והצלילים יהיו כרגיל, אבל הפעם רצינו באמת ליצור פיצוץ על-קולי. האלבום מאוד דרמטי ואגרסיבי". טרם צאת האלבום הודיע מייק פורטנוי שהשיר Repentance יכלול שני חלקים נוספים בסאגת האלכוהול בת 12 החלקים. בשיר מתארחים סטיבן וילסון, סטיב וואי ועוד רבים בקטעי שירה משלהם. השיר Constant Motion, שיצא כסינגל ב-27 באפריל 2007, הוא הסינגל הראשון שיצא מהאלבום. הקטע היה צפוי להיות אינסטרומנטלי, אולם התברר כי לשיר ישנה ליריקה שנכתבה על ידי מייק פורטנוי. ג'יימס לאברי - שירה וכלי הקשה ג'ון פטרוצ'י - גיטרה וקולות רקע מייק פורטנוי - תופים, כלי הקשה וקולות רקע ג'ון מיונג - גיטרה באס ג'ורדן רודס - קלידים, גיטרת ברכיים ו- Continuum מידע על האלבום Systematic Chaos באתר MusicBrainz האלבום Systematic Chaos באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
טרפז שווה-שוקיים

טרפז שווה־שוקיים הוא טרפז שזוויות הבסיס שלו שוות. בטרפז יש שני זוגות של זוויות בסיס, ואם הזוויות שוות בזוג אחד, הן שוות גם בשני. ההגדרה "מרובע בעל זוג צלעות מקבילות שצלעותיו האחרות שוות זו לזו" מתאימה לשני סוגי מרובעים: טרפז שווה-שוקיים, ומקבילית. מקבילית שהיא גם טרפז שווה-שוקיים מוכרחה להיות מלבן. כל מלבן הוא טרפז שווה-שוקיים (על-פי ההגדרה המרחיבה, הרואה במקבילית סוג של טרפז). כמו בכל טרפז, השטח של טרפז שווה־שוקיים שווה לממוצע חשבוני של אורך הבסיסים כפול הגובה. הגובה העובר דרך מפגש האלכסונים הוא ציר סימטריה של הטרפז שווה השוקיים. לפיכך: הגובה העובר דרך מפגש האלכסונים - חוצה את הבסיסים. אלכסוני הטרפז שווה-השוקיים שווים זה לזה (AC = BD). האלכסונים יוצרים עם הבסיסים משולשים שווי-שוקיים (   A O = D O {\displaystyle \ AO=DO} ,   C O = B O {\displaystyle \ CO=BO} ) ועם השוקיים שני משולשים חופפים. היחס בין החלקים של האלכסונים שווה ליחס בין הבסיסים: A O C O = D O B O = A D B C {\displaystyle {\frac {AO}{CO}}={\frac {DO}{BO}}={\frac {AD}{BC}}} (משפט תאלס). נסמן ב- a = B C {\displaystyle a=BC} וב- b = A D {\displaystyle b=AD} את ארכי הבסיסים, וב- c = A B = C D {\displaystyle c=AB=CD} את אורך השוק. אורך האלכסונים הוא a b + c 2 {\displaystyle {\sqrt {ab+c^{2}}}} (תוצאה של משפט פיתגורס במשולשים BDM ו-ABM). כל טרפז שווה-שוקיים הוא מרובע ציקלי, כלומר מרובע שניתן לחסום אותו במעגל. טרפז שווה-שוקיים חוסם מעגל אם ורק אם השוק שווה לקטע האמצעים. בטרפז שווה-שוקיים שבו האלכסונים ניצבים זה לזה, הגובה שווה לקטע האמצעים, והשטח שווה h 2 {\displaystyle h^{2}} . הסיבה לכך היא שהבסיסים יוצרים עם האלכסונים 2 משולשים שווי-שוקיים וישרי זווית - בהם הגובה הוא תיכון ליתר (בסיס), לכן שווה למחצית היתר. לכן גובה הטרפז שווה למחצית סכום הבסיסים. בטרפז שווה-שוקיים שבו אחד הבסיסים שווה לשוק, האלכסונים חוצים את זוויות הבסיס השני. טרפז שווה-שוקיים, באתר MathWorld (באנגלית)
הקהילייה הקריבית

הקהילייה הקריבית (באנגלית: Caribbean Community, ראשי תיבות CARICOM או CC) היא ארגון אזורי על-לאומי המאגד מדינות השוכנות לחופי הים הקריבי. הארגון נוסד ב-1973, ונועד להחליף את ארגון הסחר של הקריביים, שהוקם כדי לשמר את הקשרים הכלכליים שבין המדינות דוברות האנגלית בים הקריבי, לאחר פירוק הפדרציה של איי הודו המערבית ב-1962. כיום נכללות בו גם מדינות שאינן דוברות אנגלית. כיום ישנן בארגון 15 חברות מלאות, 5 חברות נלוות ו-7 משקיפות.[דרוש מקור: משקיפות] החברות המלאות הן אנטיגואה וברבודה, איי בהאמה, ברבדוס, בליז, דומיניקה, גרנדה, גיאנה, סורינאם, האיטי, ג'מייקה, מונטסראט (טריטוריה של בריטניה), סנט קיטס ונוויס, סנט לוסיה, סנט וינסנט והגרנדינים וטרינידד וטובגו. רוב החברות הן מדינות איים באיים הקריביים, מלבד בליז שנמצאת במרכז אמריקה וסורינאם וגיאנה ששוכנות בצפונה של דרום אמריקה. החתומים המקוריים על אמנת הקהילה היו ראש ממשלת ברבדוס ארול בארו, פורבס ברנהאם לגיאנה, מייקל מנלי לג'מייקה, ואריק ויליאמס לטרינידד וטובגו. עד 1 במאי 1974 חתמו כל שאר חברי ארגון הסחר של הקריביים על ההסכם להפוך לחברים מלאים ב-CARICOM, למעט אנטיגואה וברבודה וסנט קיטס ונוויס. שתיהן חתמו על ההסכם ביולי 1974. ביולי 1983, איי בהאמה הפכה לחברה ה-13 בקהילה הקריבית אך לא לשוק המשותף. סורינאם הפכה למדינה ה-14 שהצטרפה לקהילה ביולי 1995 ולשוק המשותף בינואר 1996. האיטי אושרה רשמית כמדינה החברתית ה-15 בפגישת ראשי מדינות הקהילייה ה-23 בג'ורג'טאון ב-2 ביולי 2002. ביולי 1991, איי הבתולה הבריטיים ואיי טרקס וקייקוס הפכו לחברים השותפים הראשונים לקהילייה ואחריהם אנגווילה ביולי 1999. איי קיימן הפכו לחבר השותף הרביעי בקבוצה האזורית ב-16 במאי 2002, וברמודה הפכה לחמישית ב-2 ביולי 2003. הקהילייה הקריבית פועלת ליצירת שוק כלכלי משותף למדינות האזור, ומקדמת את שיתוף הפעולה בין החברות בתחומים שונים. כך למשל הונפקו החל מ-2005 דרכונים של הקהילייה הקריבית על ידי חלק מן המדינות החברות. דגלה של הקהילייה הקריבית מבוסס על שני פסים אופקיים שווים בתכלת ובכחול. באמצעו של הדגל עיגול צהוב שבמרכזו שתי אותיות C שלובות. האחת לקהילייה (Community) והאחרת לקריביים (Caribbean). ארגון מדינות מזרח הקריביים איגוד המדינות הקריביות מדיה וקבצים בנושא הקהילייה הקריבית בוויקישיתוף אתר האינטרנט הרשמי של הקהילייה הקריבית (באנגלית) topic/Caribbean-Community-and-the-CARICOM-Single-Market-and-Economy הקהילייה הקריבית, באתר אנציקלופדיה בריטניקה (באנגלית) הקהילייה הקריבית, ברשת החברתית פייסבוק הקהילייה הקריבית, ברשת החברתית אקס (טוויטר) הקהילייה הקריבית, הבלוג הרשמי הסכמים ומסמכים משפטיים הנוגעים לפעילות הקהילייה הקריבית Brief History of CARICOM, Caribbean Elections
טלסקופ החלל שפיצר

טלסקופ החלל שפיצר הוא טלסקופ חלל שפעל בתחום התת-אדום, והוא הטלסקופ האחרון שנשלח במסגרת תוכנית טלסקופי החלל של נאס"א. טלסקופ החלל שפיצר שוגר ב-25 באוגוסט 2003 מבסיס חיל האוויר בקייפ קנוורל, על-גבי טיל דלתא 2. הטלסקופ הוצב במסלול לא שגרתי, מסלול הליוצנטרי ולא מסלול גאוצנטרי, כלומר הוא מקיף את השמש ולא את כדור הארץ. שפיצר היה באמצע 2007 במרחק 70 מיליון קילומטר מכדור הארץ, והוא ממשיך להתקדם הלאה כל שנה בכ-15 מיליון ק"מ נוספים. מסגרת הזמן שהוגדרה לפעילות הטלסקופ הייתה מינימום שנתיים וחצי, כשחמש שנות פעילות יחשבו כזמן אופטימלי. ב-18 בדצמבר 2003, שינתה נאס"א את שמו של הטלסקופ לאחר שהפגין הצלחה מרובה. שלא כמו טלסקופים אחרים ששמם ניתן להם על ידי מדעני נאס"א, הצעת שם לטלסקופ זה הייתה פתוחה לציבור. השם הנבחר היה על שם הפיזיקאי והאסטרונום ליימן שפיצר, האדם הראשון שהציע להציב טלסקופ בחלל עוד באמצע שנות ה-40 של המאה ה-20. המראה הראשית של הטלסקופ עשויה מבריליום, קוטרה הוא 85 סנטימטר, והיא קוררה ל-5.5 מעלות קלווין. הטלסקופ מכיל בתוכו שלושה כלי מדידה, שמאפשרים לו לצלם מ-3 עד 180 מיקרומטר, ספקטרוסקופיה מ-5 עד 40 מיקרומטר וספקטרופוטומטר מ-5 עד 100 מיקרומטר. טלסקופ החלל שפיצר הוא הטלסקופ היחיד מתוכנית טלסקופי החלל שלא שוגר והוצב במסלול בעזרת מעבורת חלל. במקור הטלסקופ היה אמור להיות משוגר באופן הזה, אך אסון קולומביה מנע זאת, והוחלט לשגרו על טיל. מאז הצבתו בחלל התגלו באמצעות הטלסקופ פרטים רבים על אודות היקום שלא היו ידועים קודם לכן, למשל הוא איפשר צפייה בכוכב לכת מחוץ למערכת השמש, ואף לנתח את הרכב האטמוספירה שלו; סייע באיתור אלפי גלקסיות ננסיות, בצביר ענק של גלקסיות, תגלית שעשויה להסביר תופעות הקשורות לכוח המשיכה ולמבנה הגלקסיות, וצפה באורם של הכוכבים הראשונים ביקום. בתצפיות העומק מתגלה כושרו של הטלסקופ בצפייה בתדרי תת-אדום, מכיוון שבשל ההסחה לאדום של האור, הגלקסיות הללו הן בלתי נראות לטלסקופים אופטיים. בשנת 2006 בעזרתו התגלתה ערפילית הסליל הכפול. בשנת 2009, בזכות טלסקופ החלל שפיצר נצפתה טבעת שמינית, תת-אדומה, הסובבת את שבתאי. הגילוי נעשה על ידי 3 חוקרים: אנה ורבישר ומיכאל סקרוטסקי מאוניברסיטת וירג'יניה ודגלס המילטון מאוניברסיטת מרילנד. הטבעת נקראת טבעת פויבה, על שם פויבה המיתולוגית. בסוף שנת 2016, המרחק הרב מכדור-הארץ והמסלול הייחודי של הטלסקופ אילצו אותו להסתובב בזווית קיצונית על מנת שהאנטנה שלו תופנה לכיוון כדור הארץ. בצורה זו הפאנלים הסולריים לא היו מוארים מספיק ומשך זמן התקשורת עם הטלסקופ הוגבל לשעתיים וחצי ביממה בשל התרוקנות הסוללה. ב-30 בינואר 2022 הפסיק טלסקופ שפיצר את פעולתו. פקודת כיבוי נשלחה אליו ממרכז גולדסטון לתקשורת חלל עמוק ולאחר שהתקבל אישור שהפקודה התקבלה, הטלסקופ עבר למצב בטוח (safe mode). ג'וזף האנט, מנהל הפרויקט הודיע רשמית שהמשימה הסתיימה. טלסקופ החלל האבל טלסקופ החלל ג'יימס וב טלסקופ החלל קפלר טלסקופ החלל TESS מדיה וקבצים בנושא טלסקופ החלל שפיצר בוויקישיתוף אתר האינטרנט הרשמי של טלסקופ החלל שפיצר אשכול טלסקופ החלל שפיצר, באתר "הידען" עודד כרמלי, טלסקופ החלל שפיצר חוגג 15 שנה, עם כמה מהתמונות המדהימות ביקום, באתר סוכנות החלל הישראלית, אוגוסט 2018 גיא ניר, סופו של טלסקופ, במדור "חדשות מדע" באתר של מכון דוידסון לחינוך מדעי, 29 בינואר 2020 תיאור גילוי OTS 44 טלסקופ החלל שפיצר, באתר אנציקלופדיה בריטניקה (באנגלית) אבי בליזובסקי, ‏טבעת שמינית ורחוקה התגלתה בשבתאי, באתר "הידען", 8 באוקטובר 2009
איסוף עצמי

איסוף עצמי או טייק אוויי (מאנגלית בריטית: Take-away; באנגלית אמריקאית: Take-out או Carry-out או To-go; האקדמיה ללשון העברית קבעה את המונח העברי אֲרוּחַת קַח וָלֵךְ) הוא שיטה של צרכנות מזון באמצעות שירותי הסעדה, בה הצרכן רוכש את האוכל במסעדה, מזנון או חנות לממכר מזון מוכן, אוסף את הזמנתו אך סועד במקום אחר, למשל בביתו או במקום עבודתו. המונח מתייחס להזמנה טלפונית, אינטרנטית או הזמנה במקום הכנת המזון, כאשר הרוכש מגיע למסעדה על מנת לקחת את ההזמנה, אך לא למצב שבו ההזמנה מגיעה עם שליח. אופיו של האיסוף העצמי משתנה ממדינה למדינה, ואף משתנה מעת לעת בהתאם לאופנות בתחום המזון. כך, למשל, באנגליה, אוסטרליה וניו זילנד נהוג איסוף עצמי של פיש אנד צ'יפס. בגרמניה מקובל איסוף עצמי של נקניקיות ושווארמה, ביפן ידועה ארוחת הבנטו המסורתית, ובמרבית מדינות המערב מקובל איסוף עצמי של אוכל סיני ופיצות. בישראל ישנם סוגים רבים של מאכלים הנלקחים כאיסוף עצמי – ובהם נכלל גם האוכל הנמכר ברחוב, במזנונים שאין בהם מקומות ישיבה. אוכל זה נאכל בעמידה או תוך כדי הליכה וכולל את הפלאפל והשווארמה, הנחשבים כמאכלים לאומיים בישראל. בצרפת מקובל הנוהג של קניית קרפים מקיוסקים ואכילתם ברחוב, בדומה לפלאפל בישראל. עם הגידול בהגירה ממדינות מזרח אסיה לארצות הברית ומדינות אירופה, נפתח מספר גדל והולך של מסעדות במטבחים מזרח אסייתיים (ובהם המטבח היפני, המטבח התאילנדי, המטבח הקוריאני והמטבח ההודי), ואף מסעדות אלו החלו לספק שירותי איסוף עצמי. בשנים האחרונות (החל משנות ה-90) הפך איסוף עצמי אסייתי (בעיקר מאכלי אטריות וסושי) לאופנתי גם בישראל. החל משנות ה-50 של המאה ה-20 התפתחה בארצות הברית התרבות של הזמנת האוכל תוך כדי נסיעה ברכב, ובמרבית מסעדות המזון המהיר ברחבי ארצות הברית (אך פחות בערים הגדולות) ישנם חלונות "דרייב ת'רו" (Drive Through) המאפשרים רכישת המזון מבעד לחלון הרכב מבלי לצאת ממנו, ואכילת המזון ברכב. רכישה מסוג זה של איסוף עצמי מאפיינת בעיקר מזון מסוג המבורגרים, ופחות את האוכל הסיני והפיצות שמהווים את מרבית המזון שנקנה באיסוף עצמי בארצות הברית. כלי חד-פעמי על פי הצעתו של הלשונאי יעקב פרוינד לפי פסוק בפרשת לך לך. פרוינד היה חבר הוועדה למילים בשימוש כללי של האקדמיה ללשון העברית
ISO 3166

ISO 3166 הוא תקן בין-לאומי של ארגון התקינה הבין-לאומי (ISO) המקצה קודים בני אותיות או ספרות אחדות לכל אחת ממדינות העולם, לשטחי החסות שלהן וכן לחלוקות המשנה שלהן. תקן זה התפרסם לראשונה בשנת 1974. התקן מורכב משלושה חלקים, המסומנים באמצעות ספרה נוספת. תקן ISO 3166-1 מקצה קודים למדינות העולם ולשטחי החסות שלהן. גם תקן זה מורכב משלושה חלקים: ISO 3166-1 alpha-2 – קוד בן שתי אותיות ISO 3166-1 alpha-3 – קוד בן שלוש אותיות ISO 3166-1 numeric – קוד בן שלוש ספרות תקן ISO 3166-1 alpha-2 משמש לקביעת סיומות האינטרנט של כל מדינה, וכן לקביעת קודי מטבעות העולם בהתאם לתקן ISO 4217. הקודים של ישראל לפי תקן ISO 3166-1 הם: IL (alpha-2) ISR (alpha-3) (numeric) 376 תקן ISO 3166-2 מקצה קודים לחלוקות המשנה של המדינות (מחוזות, פרובינציות וכך הלאה). תקן ISO 3166-2:IL מקצה קוד בן אות אחת או שתיים לכל אחד מששת מחוזותיה של ישראל. תקן ISO 3166-3 מיועד לקודים של מדינות שחדלו מלהתקיים או שינו את שמן הרשמי מאז שנת 1974. קודים אלו נמחקים מתקן ISO 3166-1 ונשמרים בחלק זה. אתר האינטרנט הרשמי של ISO 3166 מדיה וקבצים בנושא ISO 3166 בוויקישיתוף רשימת קודי המדינות לפי תקן ISO 3166-1-alpha-2, באתר ISO
חואן פבלו קאריסו

חואן פבלו קאריסו (בספרדית: Juan Pablo Carrizo; נולד ב-6 במאי 1984 בסנטה פה, ארגנטינה) הוא כדורגלן המשחק כשוער בסרו פורטניו. הוא ערך את הופעת הבכורה שלו במדי הקבוצה הבוגרת של ריבר פלייט ב-29 בינואר 2006 אחרי שהדיח מההרכב את חרמן לוקס. קאריסו נחשב לאחד השוערים הטובים בארגנטינה, הופעתו ההרואית בדרבי מול בוקה ג'וניורס סחטה מחמאות רבות וכרגע הוא נחשב לשוער הארגנטינאי הטוב ביותר. בקיץ 2007 רכשה את כרטיס שחקנו לאציו האיטלקית, אולם בשל בעיות בהשגת דרכון איטלקי השוער הושאל בחזרה לריבר פלייט, במועד ההעברות בינואר נעשו ניסיונות נוספים לזרז את הליך קבלת הדרכון ללא הצלחה. לקראת עונת 2008/09 צורף קאריסו ללאציו. נכון ל-13 באוגוסט 2008, קאריסו רשום בקבוצה כזר וזאת בשל שערוריית הדרכונים שהתפרסמה בארגנטינה. בקיץ 2009 הושאל קאריסו לריאל סרגוסה מספרד שם לא השתלב והקבוצה הדרדרה עד למתחת לקו האדום שמוביל לליגת המשנה, עקב כך שוחרר קאריסו מסראגוסה. קאריסו שהיה אמור לחזור מההשאלה ללאציו, העדיף לחזור לקבוצת נעוריו ריבר פלייט. הוא זומן לסגל נבחרת ארגנטינה המורכבת משחקנים מהליגה המקומית שהייתה אמורה להתמודד במסגרת הקופה אמריקה. קאריסו ערך את הופעת הבכורה במדי הנבחרת במשחק הידידות מול צ'ילה ב-18 באפריל 2007. יכולתו הטובה במדי ריבר הביאה רבים בארגנטינה לקרוא למאמן הנבחרת אלפיו באסילה להפוך את קאריסו לשוער הראשון של הנבחרת, אך המאמן העדיף את רוברטו אבונדנסיירי. רק לאחר פציעתו של אבונדנסיירי הפך קאריסו לשוער הראשון של הנבחרת. מדיה וקבצים בנושא חואן פבלו קאריסו בוויקישיתוף חואן פבלו קאריסו, באתר Transfermarkt חואן פבלו קאריסו, באתר Soccerway חואן פבלו קאריסו, באתר WorldFootball.net חואן פבלו קאריסו, באתר National Football Teams חואן פבלו קאריסו, באתר FootballDatabase.eu
שפק (מטוס קרב)

השפק (באנגלית: Shafaq, בפרסית: شفق, משמעות השם: לפני עלות השחר) הוא מטוס קרב תת-קולי פרי פיתוח של התעשייה האווירית האיראנית שהוא ככל הידוע מטוס הקרב הרביעי שפותח על ידי איראן. לפי הנטען בתקשורת האיראנית, המטוס פותח על ידי מהנדסת. ה"שפק" הוא מטוס אימון ותקיפה מתקדם שפותח בפקולטה לאווירונאוטיקה באוניברסיטה הטכנולוגית מאלכ אשתר שבטהראן. בתחילת הפיתוח של המטוס לקחה רוסיה חלק פעיל מאוד אך לאחר מכן, לפי טענות האיראנים, עזבה רוסיה את הפרויקט והותירה את מרביתו בידיהם של המהנדסים האיראניים. בחינות מנהרת רוח עבור מודל המטוס בקנה מידה של 1:7 כבר הושלמו וצילומים ששודרו בטלוויזיה האיראנית מלמדים כי נבנה מודל בגודל מלא. פרויקט הפיתוח של השפק טרם הושלם, אך על פי מקורות רשמיים באיראן אמור המטוס להיות תת קולי ובעל תכונות חמקניות מתקדמות, בשל העובדה שהוא בעל שכבת ציפוי חיצונית בעלת יכולת ספיגה גבוהה של קרינת מכ"ם. לפי אותם פרסומים, יצורו הסדרתי של המטוס אמור להתחיל בשנת 2008. האיראנים מקטלגים את ה"שפק" כמטוס קרב מהדור החמישי. השפק מיועד להיות מטוס תקיפה ואימון דו-מושבי קל שעיצובו נשען על מטוסי מיג רוסיים מסדרות מוקדמות יותר. כיסאות המפלט של המטוס הם מתוצרת רוסית ונראה כי הפרויקט כולו הוא פרויקט איראני-רוסי משותף. לפי דיווחים נוספים אמורה התעשייה האווירית האיראנית לייצר את המטוס בשלוש גרסאות שונות: גרסת מטוס דו-מושבי (אימונים ותקיפה קלה), ושתי גרסאות נוספות של מטוס הפצצה חד-מושבי. מדיה וקבצים בנושא שפק בוויקישיתוף Shafaq (לפני השחר) דף המטוס ב GlobalSecurity.org (באנגלית) ראו: Shafaq, באתר GlobalSecurity.org.
ריי וילסון

ריי וילסון (אנגלית: Ray Wilson; נולד ב-8 בספטמבר 1968) הוא זמר רוק סקוטי. היה חבר בלהקת ג'נסיס בשנים 1997–1999. וילסון נולד בעיירה הסקוטית, דמפרייס בשנת 1968. בשנת 1988 פגש את הפסנתרן ג'ון הולמס, והחל לנגן איתו. שנתיים לאחר מכן הקימו השניים להקה בשם Guaranteed Pure, אליה הצטרפו סטיב וילסון (אחיו של ריי) וג'ון היימס. הלהקה הקליטה אלבום אחד בשם Swing Your Bag, והתפרקה בשנת 1993. בינואר 1994, הצטרף וילסון ללהקת פוסט-גראנג' בשם Stiltskin. יחד איתה הקליט אלבום אחד בשם The Mind's Eye, ממנו יצא הסינגל Inside שהגיע למקום הראשון במצעד הבריטי, לפני שהתפרקה בשנת 1995. וילסון הצטרף לג'נסיס בשנת 1997, לאחר עזיבתו של פיל קולינס, והקליט, יחד עם חברי הלהקה הנותרים טוני באנקס ומייקל ראת'רפורד, אלבום נוסף ואחרון של הלהקה הנקרא Calling All Stations. בחלק משירי האלבום ניתן לשמוע את קולו השונה של ריי וילסון מפיטר גבריאל ומפיל קולינס. לאחר פירוקה של ג'נסיס, חבר וילסון לניר צדקיהו (המתופף המחליף של פיל קולינס בג'נסיס), סטיב וילסון וג'ון היימס, ויחד הקימו את להקת _Cut. גם בלהקה זו הקליט אלבום אחד, Millionairehead, לפני שהחל בקריירת סולו. בשנת 2006 וילסון הקים מחדש את להקת Stiltskin, כשהוא חבר הלהקה היחיד מהרכבה המקורי. נכון להיום (2007) הלהקה הקליטה אלבום אולפן אחד ויצאה לסיבוב הופעות, שבעקבותיו יצא אלבום הופעה. נוסף על כך וילסון נוהג להופיע עם שירים של ג'נסיס ושל פיל קולינס בעת הופעותיו. Live and Acoustic - 2001 Change - 2003 The Next Best Thing - 2004 Ray Wilson Live - 2005 1993 - Swing Your Bag (עם Guaranteed Pure) 1994 - The Mind's Eye (עם Stiltskin) 1997 - Calling All Stations (עם ג'נסיס) 1999 - Millionairhead (עם _Cut) 2006 - She (עם Stiltskin) 2007 - Live (עם Stiltskin) מדיה וקבצים בנושא ריי וילסון בוויקישיתוף אתר האינטרנט הרשמי של ריי וילסון (באנגלית) ריי וילסון, ברשת החברתית פייסבוק ריי וילסון, ברשת החברתית אקס (טוויטר) ריי וילסון, סרטונים בערוץ היוטיוב ריי וילסון, במסד הנתונים הקולנועיים IMDb (באנגלית) ריי וילסון, באתר Last.fm (באנגלית) ריי וילסון, באתר AllMusic (באנגלית) ריי וילסון, באתר MusicBrainz (באנגלית) ריי וילסון, באתר Discogs (באנגלית) ריי וילסון, באתר Songkick (באנגלית) ריי וילסון, באתר Genius ריי וילסון, באתר SecondHandSongs
ניהיליזם מוסרי

ניהיליזם מוסרי היא השקפה מטא-אתית לפיה טענות מוסריות-נורמטיביות הן בהכרח שגויות. יש להבחין בין ההשקפה הזו לבין נון-קוגניטיביזם, סובייקטיביזם מוסרי ורלטיביזם מוסרי, שאינם מקצים ערך-אמת סטטי כלשהו לטענות מוסריות. כל עוד לא ידוע על טענה שגויה, ניהליסטים מוסריים תמיד יהיו ספקנים מוסריים (אך לא להפך). ניקולו מקיאוולי מוצג לעיתים כאבטיפוס לניהיליזם מוסרי, אך קביעה זו מוטלת בספק. ספרו "הנסיך" (Il Principe) לא עסק כלל בענייני מוסר, מה שערער מסורת אירופאית שבמהלך ימי הביניים כללה את הפילוסופיה של המוסר בתוך הפילוסופיה המדינית. אך החרשה בענייני מוסר אינה בבחינת ניהיליזם גמור. מקיאוולי אמנם אומר שעל הנסיך לזנוח מניעים מוסריים לטובת מניעים כוחניים הגלומים במדינאות, אך הוא מוסיף ואומר, במיוחד בחיבוריו האחרים, שעל השליט המצליח להיות בעל מעלות-טובות פגניות, ולא נוצריות. הנה כי כן, מקיאוולי מציג חלופה לתורות המוסר של התקופה, ולא דוחה את עצם קיומה של המוסריות. קרוב יותר להוות דוגמה לניהיליזם מוסרי הוא תרסימכוס (Thrasymachus), כפי שהוא מתואר ב"פוליטיאה", ("המדינה") ספרו של אפלטון. עם זאת, אפשר לפרש את משנת תרסימכוס ככזו המציעה דין-וחשבון רוויזיוניסטי ביחס למושג הצדק, במקום דחייה מוחלטת של מוסריות ודיון נורמטיבי. המגן הידוע ביותר על הניהיליזם המוסרי הוא אולי הדמות הבדיונית בזרוב בספרו של איוון טורגנייב, "אבות ובנים". ספקנות מוסרית ניהיליזם ניהיליזם מוסרי, ניהיליזם אינטלקטואלי ואתיקה מעשית, מסה אנטי-ניהיליסטית מאת הפילוסוף נתן נוביס (באנגלית) נאו-מקיאווליזם וניהיליזם מוסרי, פתיח מאמרו של זיגפריד מרק בכתב-העת Ethics (באנגלית)
רדינג

מדיה וקבצים בנושא רדינג בוויקישיתוף האם התכוונתם ל... תחנת הכוח רדינג – תחנת כוח בתל אביב, צפונית לשפך הירקון; קרויה על שם רופוס דניאל אייזקס, המרקיז מרדינג מסוף רדינג – מסוף תחבורה ציבורית, השוכן בשדרות רוקח בצפון תל אביב, והקרוי על שם תחנת הכוח רדינג הנמצאת בסמוך לו רדינג 3 – אולם מופעים בנמל תל אביב. קרב רדינג (871) – קרב שנערך ב-4 בינואר 871 רדינג (הממלכה המאוחדת) – עיר באנגליה מועדון הכדורגל רדינג אוניברסיטת רדינג – אוניברסיטה בעיר רדינג במחוז ברקשייר באנגליה פסטיבל רדינג ולידס – פסטיבל מוזיקלי שנתי בערים רדינג ולידס רדינג (פנסילבניה) (אנ') – עיר בפנסילבניה, ארצות הברית אישים אדולף רדינג – אדריכל ומתכנן ערים יהודי-גרמני ששימש כאדריכל העיר חיפה רופוס דניאל אייזקס, המרקיז מרדינג – נשיא בית המשפט של בריטניה, שר החוץ שלה, שגרירה בארצות הברית, משנה-המלך להודו, וממקימי חברת החשמל לישראל אוטיס רדינג – זמר נשמה אמריקאי
מנואל גארסיה

מנואל גארסיה (בספרדית: Manuel del Pópulo Vicente Rodriguez García; ‏22 בינואר 1775 – 2 ביוני 1832), היה זמר טנור ומלחין ספרדי. גארסיה נולד בסביליה והופיע לראשונה על הבימה בגיל 17, בקדיס. בשנת 1808, כאשר הופיע באופרה "גריזלדה" בפריז, כבר נודע כמלחין אופרות קלות. הוא חי בנאפולי והופיע באופרות של רוסיני עד 1816, כשביקר בפריז ובלונדון. בין 1819 ל-1832 חי בפריז ושר בספר מסביליה, אותלו, דון ג'ובאני ועוד מחביבות הקהל. כמו כן חיבר אופרות; מכלול יצירתו הקיף בסופו של דבר כ-100 אופרות בסך הכל. בעיקר נודע, מכל מקום, כמורה לשירה, שלימד הן בפריז והן בלונדון. בנו, מנואל פטריסיו רודריגז גארסיה (1805–1906) מפורסם לא פחות. הוא היה פרופסור בקונסרבטואר בין 1830 ל-1848 ובאקדמיה המלכותית למוזיקה בלונדון, מ-1848 עד 1895. הוא ייזכר כמורה לפיתוח קול של "הזמיר השוודי", ג'ני לינד, וכממציא הלרינגוסקופ. בנותיו, מריה מאליברן ופולין גארסיה-ויארדו היו שתיהן זמרות אופרה. מדיה וקבצים בנושא מנואל גארסיה בוויקישיתוף מנואל גארסיה, באתר MusicBrainz (באנגלית) מנואל גארסיה, באתר Discogs (באנגלית) מנואל גארסיה, באתר "Find a Grave" (באנגלית) מנואל גארסיה, באתר אנציקלופדיה בריטניקה (באנגלית)
מנואל גארסיה השני

מנואל פטריסיו רודריגז גארסיה (ספרדית: Manuel Patricio Rodríguez García;‏ 17 במרץ 1805 – 1 ביולי 1906; נודע ברבים בשם מנואל גארסיה השני) היה זמר ומורה למוזיקה ספרדי. מנואל גארסיה השני, בנו של הזמר והמורה מנואל דל פופולו ויסנטה גארסיה (מנואל גארסיה הראשון), נולד בסאפרה שבספרד. אחרי שנטש קריירה בימתית (הוא היה טנור-בריטון), החל גארסיה ללמד בקונסרבטואר של פריז משנת 1830 עד 1848 ובאקדמיה המלכותית למוזיקה בלונדון משנת 1848 עד 1895. ג'ני לינד, מתילדה מרקזי, מרי טמפסט, יוליוס שטוקהאוזן והנרי ווד היו בין תלמידיו. גארסיה היה אחיהן של הזמרות מריה מאליברן ופולין גארסיה-ויארדו. גארסיה פרסם את המסה Traité complet de l'Art du Chant. לפי כמה מקורות, בשנת 1854 גארסיה המציא את הלארינגוסקופ, מכשיר המאפשר התבוננות בתוך גרון. בשנה שלאחר מכן פרסם תצפיות על הגרון ומיתרי הקול שלו עצמו, שנערכו בעזרת מראה דנטלית קטנה שהוכנסה לתוך הגרון ובשימוש באור שמש, המוחזר מראי אחר. גארסיה גילה עניין בתנועות הקשורות בהפקת קול שירה ולא צפה את חשיבות הלארינגוסקופ לרפואה. עם זאת, האוניברסיטה של קניגסברג העניקה לו תואר דוקטור לרפואה לשם כבוד. גארסיה מת ב-1906 בלונדון, בגיל 101. Malcolm Sterling Mackinlay: Garcia the centenarian and his times. New York: Da Capo Pr., 1976. Reprint of the edition New York 1908. (Da Capo Press Music Reprint Series). Byron Cantrell: Hints on singing by Manuel Patricio Rodríguez García. Introd. by Byron Cantrell Canoga Park, Calif.: Summit Publ. Co., 1970. Reprint of the edition London, New York 1894 (Translated from French). רשימת יצירותיו בוויקיפדיה האנגלית. מדיה וקבצים בנושא מנואל גארסיה השני בוויקישיתוף מנואל גארסיה השני, באתר MusicBrainz (באנגלית) מנואל גארסיה השני, באתר אנציקלופדיה בריטניקה (באנגלית) מנואל גארסיה השני, באתר "Find a Grave" (באנגלית)
חיידקים קומפטנטים

חיידקים קומפטנטים הם חיידקים שיכולים לעבור טרנספורמציה בקלות. לרוב, הכוונה היא לחיידקים שגודלו בתנאים מוגדרים מסוימים ועברו טיפול (למשל, על ידי החלפת מדיום הגידול שלהם בתמיסות שונות) שמגביר את חדירות הממברנה שלהם ל-DNA. כאשר מוסיפים DNA (ברוב המקרים, פלסמיד) לתמיסה בה הם נמצאים הוא נכנס לתוך תא החיידק. לעיתים, משתמשים באלקטרופורציה על מנת להגביר את חדירות הממברנה ובה בעת להניע את ה-DNA על מנת להגביר את יעילות הטרנספורמציה. חיידקים קומפטנטים אפשר להכין, למשל, על ידי סרכוז תרבית חיידקים בפאזה לוגריתמית והרחפתם בתמיסת קרה עשירה ביוני סידן. לאחר ההרחפה החיידקים קומפטנטים למשך מספר דקות עד מספר שעות, אך ניתן לשמור אותם בהקפאה עמוקה לתקופות ארוכות יותר. לאחר מכן החיידקים הקומפטנטיים יכולים לעבור טרנספורמציה. קיימות שיטות רבות לטרנספורמציה, אך השיטה הנפוצה ביותר היא טרנספורמציה כימית, משהים את החיידק הקומפטנטי בתמיסה עם הפלסמיד תוך שמירה על טמפרטורה נמוכה (קרובה לאפס מעלות צלזיוס) מעלים את הטמפרטורה כדי לגרום לממברנת התא להיות חדירה ולאפשר כניסת דנ"א. מחזירים את החיידק לטמפרטורה נמוכה כדי לאפשר ל-DNA להישמר בתוך תא החיידק. אחרי שלב זה, החיידק מועבר למדיום גידול כדי לאפשר לו התאוששות מתהליך הטרנספורמציה, ומשם לצלחת גידול כדי לאפשר בידוד מושבות ובדיקת המצאות הדנ"א בתוך התא. המחקר המדעי בביולוגיה מולקולרית מושתת על החדרת והחסרת גנים בחיידקים ובאורגניזמים אחרים. במחקרים אלה משתמשים תדיר בחיידקים קומפטנטים. בנוסף, חיידקים שונים, ובעיקר Escherichia coli משמשים לייצור חלבונים שונים, חיידקיים ולא חיידקיים. לצורך כך, מחדירים את הגן המקודד לחלבון המבוקש על גבי פלסמיד ביטוי בעל פרומוטר חזק שיביא לשעתוק הגן ולתרגום ה-RNA לחלבון. מדיה וקבצים בנושא חיידקים קומפטנטים בוויקישיתוף Competent cells, transformation, and other methods of DNA delivery (article), Khan Academy (באנגלית)